ایران-دا گوجلو قار یاغماسی و سویوق هاوا ایله علاقه‌دار آرتان انرژی و گاز مصرفینه قناعت ائتمک اوچون بعضی استان لاردا مکتب‌لر، ائله‌جه ده دؤولت قوروم‌لاری و ایداره‌لری تعطیل ائدیلیب.
ایرانین رسمی خبر آژانسیث ایرنا-نین معلوماتینا گؤره، البرز استانی‌نین استاندار معاونی حدادپور بیلدیریب کی، استانداکی بوتون مکتب‌لر، ایداره‌لر، موسسه و تشکیلات‌لار و بانک‌لار انرژی و گاز مصرفینی آزالتماق اوچون باغلانیب.
حدادپور قئید ائدیب کی، دبیرستان و اونیورسیته درس امتحان لارینین نظرده توتولان تاریخده کئچیریله‌جک.
صاباح دا (12 ژانویه) بوتون بانک‌لارین باغلاناجاغینی بیلدیرن حدادپور بوتون قوروم، تشکیلات و اوفیس‌لرین شنبه گونونه قدر ایستی‌لیک سیستم‌لرینی سؤندورمه‌لی اولدوغونو بیلدیریب.
چهارمحال و بختیاری ایالتی‌نین تحصیل ایداره سی‌نین یئتکیلیسی ارشاد شکولی اورتا و دبیرستان سویه سینده مکتب‌لرین گوجلو قار، سویوق هاوا و سوروشکن یول‌لار سببیندن دایاندیریلدیغینی و تحصیلین آنلارین کئچیریله‌جگینی بیلدیریب.
اردبیل ویلایتی استاندار معاونی کاظم دبیر ده یاشادیق‌لاری ایالتده بوتون ایداری پرسنل اوچون اوزاق‌دان ایشلمه‌یه قرار وئریلدیگینی قئید ائده‌رک، قالین‌لیغی 40 سانتی متره چاتان قارین نقلیاتین حرکتینده آخساما‌لارا و بعضی صنایع ساحه‌لرینین باغلانماسینا سبب اولدوغونو بیلدیریب.
سمنان ویلایتی استاندار معاونی محمد حمیدی سویوق هاوا ایله علاقه‌دار قاز و انرژی مصرفی‌نین آرتدیغینی، گاز مصرفینده قناعت ائتمک اوچون صاباح بوتون دؤولت قوروم و تشکیلات‌لاری‌نین باغلی اولدوغونو آچیقلاییب.
دیگر طرف‌دن، ایران متورولوژی اینستیتوتو اؤلکه‌ده ژانویه‌نین 12-دن اعتباراً یئنی سویوق هاوا دالغاسی‌نین تأثیرلی اولاجاغینی و هاوانین درجه‌سی‌نین 8 ایله 10 درجه آراسیندا ائنه‌جگینی بیلدیریب.
